十八史略卷之五
唐高祖神堯皇帝
姓李氏
名淵
隴西成紀人也
西涼武昭王暠之後
祖虎仕西魏有功
封隴西公
父昞於周世封唐公
淵襲爵
隋煬帝以淵爲弘化畱守
御衆寛簡
人多附之
煬帝以淵相表奇異
名應圖讖忌之
淵懼
縱酒納賂以自晦
天下盗起
以淵爲山西河東撫慰大使
承制黜捗
討捕羣盗多捷
突厥寇邊
詔淵撃之
淵次子世民
聰明勇決
識量過人
見隋室方亂
陰有安天下之志
與晉陽宮監裴寂
晉陽令劉文靜相結
文靜謂世民曰
今主上南巡
羣盗萬數
當此之際
有眞主
驅駕而用之
取天下如反掌耳
太原百姓
収拾可得十萬人
尊公所將兵復數萬
以此乘虡入關
號令天下
不過半年帝業成矣
世民笑曰
君言正合我意
乃陰部署
而淵不知也
會淵兵拒突厥不利
恐獲罪
世民乘閒説淵
順民心興義兵
轉禍爲福
淵大驚曰
汝安得爲此言
吾今執汝告縣官
世民徐曰
世民覩天時人事如此
故敢發言
必執告
不敢辭死
淵曰
吾豈忍告
汝愼勿出口
明日復説曰
人皆傳
李氏當應圖讖
故李金才無故族滅
大人能盡賊
則功高不賞
身益危矣
惟昨日之言
可以救禍
此萬全策
願勿疑
淵歎曰
吾一夕思汝言
亦大有理
今日破家亡身亦由汝
化家爲國亦由汝矣
先是
裴寂私以晉陽宮人侍淵
淵從寂飮
酒酣寂曰
二郎陰養士馬
欲擧大事
正爲寂以宮人侍公
恐事覺併誅耳
會煬帝以淵不能禦寇
遣使者執詣江都
世民與寂等
復説曰
事已迫矣
宜早定計
且晉陽士馬精强
宮監蓄積巨萬
代王幼冲
關中豪傑竝起
公若鼔行而西
撫而有之
如探嚢中物耳
淵乃召募起兵
遠近赴集
仍遣使借兵於突厥
世紀
暠生欽
欽生重耳
重耳生煕
煕生天錫
天錫生虎
乃帝祖也
音丙
之相去聲
時有李氏將興之語
之大音駝
掌宮禁
監平聲
謂煬帝
之數上聲
謂高祖淵
音戈
謂世民
之爲去聲
恐宮人覺其謀
故陰養士馬而不敢泄也
鉅同
音貧
取也
世民引兵撃西河抜之
斬郡丞高德儒
數之曰
汝指野鳥爲鸞
以欺人主
吾興義兵
正爲誅侫人耳
進兵取霍邑
克臨汾絳郡
下韓城降馮翊
淵畱兵圍河東
自引兵西
遣世子建成守潼關
世民徇渭北
關中羣盗悉降於淵
合諸軍圍長安克之
立恭帝
淵爲大丞相唐王
加九錫
尋受禪
立子建成爲皇太子
世民爲秦王
元吉爲齊王
郡屬山西
今汾州
上聲
通鑒
隋大業十二年
有二孔雀
自西苑
飛集實成朝堂前
德儒等奏以爲鸞
於是百官稱賀
詔以德儒擢拜朝散大夫
之爲去聲
縣屬霍州
縣屬平陽
今絳州
縣屬同州
音項平聲
下同
淵第三子
隋東都畱守越王侗
煬帝之孫也
亦爲衆所立
稱帝於洛陽
隋以河南府爲東都
官主畱都副國
音通
元德太子次子
秦主薛擧卒
子仁杲立
魏公李密
與隋兵戰
大敗降於唐
宇文化及
弑其所立主浩
自稱許帝
涼王李軌稱帝
唐秦王世民破秦
秦王薛仁杲降
送長安斬於市
右秦薛擧
自隋煬帝大業十三年僭號
至是一世
凡二年而亡
李密之將徐世勣
據密舊境降唐
賜姓李
子亦切
范曰
古者天子建國
賜姓命氏
姓氏所以別其族類之所出也
自三代之衰
稱姓者或以國
或以族
或以地
或以官
子孫各本於其祖
不可改也
漢高祖賜婁敬姓爲劉
鄙陋無稽
而唐世人主遂以爲法
以逆族異類爲同宗
然則古之賜姓別之
而後之賜姓者亂之者也
夫惟天親不可以人爲
而强欲同之
豈循理者乎
上瀆其姓
下忘其祖
非先王之制
不可爲後世法也
竇建德取河北諸州
自稱夏王
李密叛唐
唐人獲而斬之
行軍總管
盛彦師
右魏李密
自隋大業十三年僭號
後降唐
至是復叛
凡二年而亡
夏主竇建德
破宇文化及誅之
世紀
許宇文化及
自武德元年僭號
至是二年而亡
隋主侗立一年
王世充廢之
而自立爲鄭帝
尋弑侗
唐遣將襲涼主李軌
執歸殺之
河西平
安貴興
右涼李軌
自隋大業十三年僭號
至是凡三年而亡
沈法興稱梁王於毘陵
音審
郡名
卽延陵
毗音皮
李子通稱呉帝於江都
杜伏威降唐
唐秦王世民
撃定陽將宋金剛破之
定陽可汗劉武周
及金剛
皆走死
右定陽縣武周
自隋大業十三年僭號
至是凡三年而亡
唐秦王世民
督諸軍伐鄭
呉主李子通襲梁
梁主沈法興走死
世紀
梁沈法興自武德二年僭號
凡三年而亡
夏主竇建德救鄭
唐秦王世民
大破擒之
鄭主王世充降
世民至長安
被黄金甲
二十五將從其後
鐵騎萬匹
甲士三萬
獻俘太廟
斬建德於市
赦世充
尋使人潛殺之
右夏竇建德
自隋大業十三年僭號
至是四年而亡
鄭王世充
自武德二年僭號
至是三年而亡
姓名未詳
去聲
竇建德故將劉黒闥
始起兵於漳南
唐遣將李靖伐梁
梁主蕭銑降
送長安斬之
右梁蕭銑
自隋大業十三年據江陵
至是四年而亡
杜伏威撃呉主李子通
執送長安
伏誅
右吳李子通
自隋大業十一年僭號
至是七年而亡
劉黒闥自稱漢東王
楚主林士弘卒
其衆遂散
右楚林士弘
自隋大業十二年僭號
至是凡七年而亡
漢東將執黒闥降唐
斬之
諸葛德威
右漢東劉黒闥
自武德五年僭號
至是二年而亡
唐淮南道行臺僕射輔公祏
反於丹陽
唐將撃斬之
姓
名
祏音石
縣屬鎭江
李靖
慶州都督楊文幹反
遣秦王世民討平之
屬鞏昌
卽弘化郡
突厥入寇
遣秦王世民禦之
遇於豳州
世民帥騎馳詣虜陣
告之曰
我秦王也
虜不敢戰
受盟而退
音率
唐興七年
僭僞皆亡
天下既定
是歳初置州縣郷學
帝親詣國子學
釋奠于先聖先師
始定官制
頒新律令
禮
上丁釋菜
奠幣所以祭也
孔子
顔囘
通鑒
改大摠官爲大都督府
以太尉司徒司空爲三公
次尙書
門下
中書
秘書
殿中
内侍
爲六省
次御史臺
次太常
至太府
爲九等
次將作監
次國子學
次天策上將府
次左右衞
至左右領衞
爲十四衞
東宮置三師
三少
詹事
及兩坊
三寺
十率府
王公置府佐國官
公主置邑司
並爲京職事官
州縣鎭戍爲外職事官
自開府儀同三司
至將仕郎
二十八階
爲文散官
驃騎大將軍至陪戍副尉
三十一階爲武散官
上柱國至武騎尉
十二等爲勲官
定均田租庸調法
丁中之民
給田一頃
篤疾減十之六
寡妻妾減七
皆以十之二爲世業
八爲口分
毎丁歳入租粟二石
調随土地所宜
綾絹絁布
歳役二旬
不役則収其庸
日三尺
有事而加役者
旬有五日免其調
三旬租調倶免
水旱蟲霜
十損四以上免租
損六以上免調
損七以上課役倶免
民貲堯分九等
百戸爲里
五里爲郷
四家爲鄰
四鄰爲保
在城邑者爲坊
田野者爲村
食祿之家
無得與民爭利
工商雜類
無預士伍
男女始生爲黄
四歳爲小
十六爲中
二十爲丁
六十爲老
歳造計帳
三歳造戸籍
傭同
去聲
下並同
只四十畝
只三十畝
十分爲率
民得其八
官得其二
世守其業
之分
音墳去聲
有六口則給田
随其所宜爲調
音尸
絲經枲緯曰絁
毎日收其傭帛三尺
亦随土地所宜
之有
與又通
或官中有事
而加役至十五日者
則免收其調
之上
上聲
下並同
上上
上中
上下
中上
中中
中下
下上
下中
下下
厠也
毎歳一改賦税簿籍
三年一改戸口簿籍
初唐之起晉陽
皆世民之謀
帝欲以世民爲儲嗣
世民固辭而止
太子建成
喜酒色遊畋
齊王元吉多過失
而世民功名日盛
建成乃與元吉
協謀傾世民
曲意諂事諸妃嬪
世民獨不事之
由是左右皆譽建成元吉
而短世民
太子曰儲嗣
合也
音余
武德九年六月
太白經天
見秦分
建成元吉欲殺世民
秦府僚屬
勸王行周公之事
力請乃決
於是密奏
兄弟專欲殺臣
似爲世充建德報讐
明日帥兵伏玄武門
建成元吉入
覺有變欲還
世民追射建成殺之
尉遅敬德射殺元吉
遂立世民爲太子
軍國事悉委太子處決
然後聞奏
初東宮官屬魏徴
屢勸建成除世民
及是世民召徴
責以離間兄弟
徴擧止自若
對不屈
世民禮之
王珪亦嘗爲建成謀
皆以為諌議大夫
帝自稱爲太上皇帝
詔傳位於太子
是爲太宗文武皇帝
墳去聲
太白金宿
陰星也
東當伏東
出西當伏西
過午爲經天
謂畫見午上也
秦分屬未
蓋見午而被於未也
誅兄管叔
兄建成弟元吉
之爲
之爲
並去聲
音率
音石
姓
尉音鬱
名
音杵
音㵎
范曰
建成雖無功太子也
太宗雖有功藩王也
太子君之貳
父之統也
而殺之
是無君父也
立子以長不以功
所以思重先君之世也
故周公不有天下
弟雖齊聖
不先於兄久矣
論者或以太宗殺建成元吉
比周公誅管蔡
臣竊以爲不然
昔者象日以殺舜爲事
舜爲天子也
則封之
管蔡啓商以叛周
周公爲相也
則誅之
其迹不同而其道一也
舜知象之將殺己也
故象憂亦憂
象喜亦喜
盡其誠以親愛之而己矣
象得罪於舜
故封之
管蔡流言於國
將危周公閒王室
得罪於天下
故誅之
非周公誅之
天下之所當誅也
周公豈得而私之哉
後世如有王者
不幸而有害兄之弟如象
則當如舜封之是也
不幸而有亂天下之兄如管蔡
則當如周公誅之是也
舜處其常
周公處其變
此聖人所以同歸于道也
若夫建成元吉
豈得罪於天下者乎
苟非得罪於天下
則殺之者
己之私也
豈周公之心乎
或者又以爲使建成爲天子
又輔之以元吉
則唐必亡
臣曰
古之賢人
守死而不爲不義者
義重於死故也
若必爲子不孝
爲弟不弟
悖天理滅人倫
而有天下
不若亡之愈也
故爲唐史者書曰
秦王世民
殺皇太子建成齊王元吉
世民爲皇太子
然則太宗之罪著矣
太宗文武皇帝
名世民
幼日有書生見之曰
龍鳳之姿
天日之表
其年幾冠
必能濟世安民
書生去
高祖使人追之
不見
乃採其語爲名
年十八擧義兵
李密降唐
初見高祖色尚傲
及見秦王
不敢仰視
退而歎曰
眞英主也
高祖
以秦王功高
特置天策上將
位在王公上
以秦王爲之
開府置屬
開館以延文學之士
杜如晦
房玄齢
虞世南
褚亮
姚志廉
李玄道
蔡允恭
薛元敬
顔相時
蘇勗
于志寧
蘇世長
薛収
李守素
陸德明
孔頴達
蓋文達
許敬宗
爲文學館學士
分爲三番
更日直宿
王暇日輒至館中
討論文籍
或至夜分
使閻立本圖像
褚亮爲贊
號十八學士
士大夫得預其選者
時人謂之登瀛洲
時府僚多補外
如晦亦出
玄齢曰
餘人不足惜
如晦王佐才
大王欲經營四方
非如晦不可
王即奏畱之
使參謀帷幄
剖決如流
玄齢毎入奏事
高祖曰
玄齢爲吾兒謀事
雖隔千里
如對面語
音機
及也
音貫
去聲
音張上聲
音甘入聲
蕃遞也
毎以六人爲一遞入直
音庚
圖畫已上十八人形像
讚同
稱美曰贊
與同
謂如登仙也
補外職事官
之爲去聲
鄭曰
漢唐之世
其人臣號爲有知人之明者
莫若蕭何之識韓信
房玄齢之識杜如晦
高帝之至南鄭
而韓信亡去
蕭何追之
反曰
諸將易得
如信國士無雙
大王必欲長王漢中
無所事信
欲爭天下
非信無可與計事者
高帝於是拜爲大將
太宗之在秦邸時
府僚多補外官
玄齢曰
餘人不足惜
如晦王佐才
大王欲經營四方
非如晦不可
太宗於是秦爲府屬
蓋非蕭何之言
則高帝失於韓信
非玄齢之言
則太宗失於如晦矣
秦王功蓋天下
身幾危
頼玄齢如晦決策
至是即位
首放宮女三千餘人
音機
突厥頡利突利二可汗
合十餘萬騎入寇
進至渭水便橋之北
上自與房玄齢等六騎
徑詣渭水上
與頡利隔水語
責以負約
突厥大驚
皆下馬羅拜
俄而諸軍繼至
旗甲蔽野
頡利懼請盟而退
置弘文館
聚四部二十餘萬
選天下文學之士
虞世南等以本官兼學士
聽朝之隙
引入内殿
講論前言往行
商榷政事
或夜分乃罷
取三品以上子孫
充弘文館學士
經書
史書
子書
文集
去聲
去聲
音角
擧也
上聲
下同
有上書請去佞臣者
曰願陽怒以試之
執理不屈者直臣也
畏威順旨者佞臣也
上曰
吾自爲詐
何以責臣下之直乎
朕方以至誠治天下
或請重法禁盗
上曰
當去奢省費
輕徭薄賦
選用廉吏
使民衣食有餘
自不爲盗
安用重法邪
自是數年之後
路不拾遺
商旅野宿焉
上嘗曰
君依於國
國依於民
刻民以奉君
猶割肉以充腹
腹飽而身斃
君富而國亡矣
又嘗謂侍臣曰
聞西域賈胡
得美珠剖身而藏之
有諸
曰
有之
曰
吏受賕抵法
與帝王徇奢欲而亡國者
何以異此胡之可笑邪
魏徴曰
昔魯哀公謂孔子曰
人有好忘者
徙宅而忘其妻
孔子曰
又有甚者
桀紂乃忘其身
亦猶是也
上聲
下同
平聲
下同
音弊
死也
音古
筌蹄云
胡商
不知果有此事否
音求
臟也
去聲
張蘊古獻大寶箴
有曰
以一人治天下
不以天下奉一人
又曰
壯九重於内
所居不過容膝
彼昏不知
瑤其臺而璚其室
羅八珍於前
所食不過適口
惟狂罔念
丘其糟而池其酒
又曰
勿没没而闇
勿察察而明
雖冕旒蔽目
而視於無形
雖黈纊塞耳
而聽於無聲
上嘉其言
聖人之位曰大實
箴戒辭也
周禮膳夫
珍用八物
謂淳熬
淳母
炮豚
炮䍧
擣珍
漬熬
肝膋也
一作汶
暗同
冕十有二旒
天子之服也
漢制度云
冕長尺六寸
廣八寸
前圓後方
其旒皆以五采絲繩
貫五采玉
毎旒各十二
垂於冕前後
黈音愉上聲
黈黄色
纊綿也
以黄綿爲圓
用組垂之於冕
當兩耳旁
示不外聽也
分天下爲十道
因山川形便
曰關内
河南
河東
河北
山南
隴右
淮南
江南
劔南
嶺南
遣將討梁師都
其下殺之以降
以其地爲夏州
右梁梁師都
自隋恭帝義寧元年僭號
至是凡十二年而亡
屬甘肅
卽朔方
案
世紀
此一節
當在貞觀二年
太常祖孝孫
奏唐雅樂
祖姓
孝孫名
案通鑒
此一節當在二年
貞觀二年
又出宮女三千餘人
故事
軍國大事
中書舎人
各執所見
雜署其名
謂之五花判事
中書侍郎
中書令
省審之
給事中
黄門侍郎
駁正之
上謂王珪曰
國家本置中書門下
以相檢察
卿曹勿雷同也
時珪爲侍中
房玄齡
杜如晦爲僕射
魏徴守秘書監
參預朝政
玄齡謀事
必曰
非如晦不能決
及如晦至
卒用玄齡策
蓋玄齡善謀
如晦善斷
二人同心徇國
故唐世稱賢相推房杜焉
徴嘗告上曰
願使臣爲良臣
勿使臣爲忠臣
上曰
忠良異乎
徴曰
稷契皋陶
君臣協心
倶享尊榮
所謂良臣
龍逢比干
面折廷爭
身誅國亡
所謂忠臣
上悦
音息上聲
音剝
二省
音聲相應曰雷同
官掌秘奥
明史籍
監平聲
音端去聲
諍同
初突厥既强
勅勒諸部分散
有薛延陀
囘紇等十五部
皆居磧北
頡利政亂
薛延陀囘紇等叛之
加以民大飢
羊馬多死
奉使者還
及邊帥
皆言突厥可取之狀
詔以李靖爲定襄道行軍總管
統諸軍討之
靖襲破突厥於陰山
頡利可汗遁走
唐將擒之以獻
時突利可汗先已入朝
上處突厥降衆
東自幽州
西至靈州
分突利地爲四州
分頡利地爲六州
左置定襄都督
右置雲中都督
以統其衆
以突利爲順州都督
頡利爲右衞大將軍
其先匈奴
薛延陀囘紇以下十五部
總謂敕勒
紇音賢入聲
十五部
名號未詳
音清入聲
砂磧
在開平北
東西千餘里
草木茂盛
多禽獣
匈奴依阻其中
漢武克匈奴
置陰山縣
東漢省入五原
唐天寳元年
復陰山縣
屬甘肅
今朔慶軍
名號未詳
名號未詳
屬北平
案通鑒
此一節以下事實
竝在貞觀四年
范曰先王之制
戎狄荒服
夷不亂華
所以辨族類別内外焉
孔子美齊桓之功曰
微管仲
吾其被髪左衽矣
聖人之懲戎狄如此
太宗旣滅突厥
而引諸戎雑中國
使殊俗醜類與公卿太夫
雑處於朝廷
苟欲冠帶四夷
以夸示天下
而不知亂華亦甚矣
然則中國幾何不胥而爲夷也
是以唐世有戎狄之亂
豈非太宗之所啓乎
林邑遣使入貢
伊吾來降
置伊西州
筌蹄
伊州伊吾郡
西州
交河郡也
高昌王麴文泰入朝
國在西域
音穹入聲
姓也
先是
四夷君長詣闕
請帝爲天可汗
上曰
我爲大唐天子
又下行可汗事乎
羣臣及四夷
皆稱萬歳
自是後璽書賜西北君長
皆稱天可汗
貞觀四年
蔡公如晦卒
上語及必流涕
蔡國
公爵
是歳大有秊
上之初即位也
常與羣臣語及教化
曰大亂之後
其難治乎
魏徴對曰
饑者易爲食
渇者易爲飮
封靖彝曰
三代以還
人漸澆訛
故秦任法律
漢雜覇道
蓋欲化不能
豈能之而不欲邪
徴曰
五帝三王
不易民而化
湯武皆乘大亂之後
身致太平
行帝道而帝
行王道而王
顧所行何如耳
上卒從徴言
元年關中饑
斗米直絹一匹
二年天下蝗
三年大水
上勤而撫之
未嘗嗟怨
至是天下大稔
米斗三四錢
終歳斷死刑
纔十九人
東至于海
南及五嶺
皆外戸不閉
行旅不齎糧
取給於道路焉
上曰
魏徴勸我行仁義
今既效矣
惜不令封靖彝見之
蓋靖彝元年六月死矣
稔曰大有
音皎平聲
薄也
音亦
四𠀋爲匹
音端去聲
通鑒二十九人
見前隋煬帝下
五年
林邑新羅入貢
國在東夷
通鑒
林邑獻五色嬰武
新羅美女三人
魏徴以爲不宜受
上喜
各付使者歸之
黨項内附
開其地爲十六州
西羌別種
党音當去聲
十六州名號未詳
七年春宴玄部門
奏七靖九功舞
徴欲上偃武修文
毎侍宴
見七靖舞
輒俛首不視
七靖舞者
秦王破陣曲也
見九功舞
則諦觀之
王珪罷
徴爲侍中
通鑒注
太宗爲秦王時
破劉武周
軍中相與作秦王破軍樂曲
及卽位
宴會必奏之
以百二十八人
被銀甲
執戟而舞
凡三變
毎變爲四陣
象撃刺往來
後更名七德舞
七德者
蓋取禁暴
戢兵
保大
定功
安民
和衆
豐財之義也
通鑒注
唐功成慶善樂
以兒童六十四人
冠進德冠
紫袴褶
長袖漆髻
屐履而舞
後更號九功舞
九功者
蓋取書九功惟敍之義也
音帝
審也
上親録囚徒
見應死者閔之
縱使歸家
期以來秋就死
仍敕天下死因皆縱遣
至期來詣京師
至是皆如期
自詣朝堂
上皆赦之
凡三百九十人
上奉太上皇
置酒未央宮
上皇命頡利可汗起舞
馮智戴詠詩
笑曰
胡越一家
古未有也
在安西
前漢高帝所置
南蠻酋長
胡謂頡利
越謂智戴
八年
吐蕃遣使入貢
西羌別種
九年
太上皇崩
上皇即位九年而禪位
至是又九年
吐谷渾
先是入寇涼州
以李靖帥諸軍討破之
音率
十年
吐谷渾遣子入侍
治書侍御史權萬紀言
宣饒銀大發
采之歳可得數百萬
上曰
卿未嘗進一賢才
而專言銀利
昔堯舜抵璧於山
投珠於谷
漢之桓靈
乃聚錢爲私藏
卿欲以恒靈俟我耶
黜之
平聲
州屬江東
州屬江西
音底
擲也
音狀
定府兵
凡十道
置府六百三十四
而關内二百六十一
皆隷諸衞及東宮六率
上府兵
凡千二百人
中府千人
下府八百人
三百人爲團
團有校尉
五十人爲隊
隊有正
十人爲火
火有長
毎人兵甲糧装各有數
輸之庫
征行給之
二十爲兵
六十而免
能騎射者爲越騎
其餘爲歩兵
更命統軍別將
爲折衝果毅都尉
毎歳季
各折衝都尉
帥以教戰
當給馬者
官與直
當宿衞者
番上兵部
以遠近給番
遠疎近數
皆一月而更
更定各府兵制
音麗
屬也
左右羽林
左右龍武
左右神武
音庚
下同
通鑒
更命統軍爲折衝都尉
別將爲果毅都尉
十二月
音率
官與價値
令自買馬
上聲
下同
更番宿衞
随遠近以定番上之制
之數
音朔
下同
十三年
夏旱
詔五品以上言事
魏徴言
陛下比貞觀初
漸不克終者十條
上深奬歎
大略
一言
遣使徴求
二言
奢肆思用人力
三言縱欲勞人
四言昵小人疎君子
五言貴異物作無益
六言不輕與賢
而易棄人
七言田獵馳騁
八言外官奏事
顔色不接
九言長傲縱欲
無事興兵
十言關中之民徭役勞弊
以上皆言不如貞觀初



十四年、上詣國子監、親釋奠。是時大徴天下名儒爲學官、數幸國子監、使之講論。學生能明一經已上者、皆得補官。築學舎、千二百、學生滿三千二百六十員。自屯營・飛騎、亦給博士授經、有能通經者、聽得貢擧。於是四方學者、雲集京師。乃至高麗・百濟・新羅・高昌・吐蕃諸酋長、亦遣子弟、請入國學。升講筵者、至八千餘人。上以師説多門、章句繁雜、命孔穎達、與諸儒定五經疏。謂之正義。高昌王麴文泰、先是多遏絶西域朝貢、及拘留中國人。以侯君集爲交河大總管、將兵撃之。至是滅高昌、以其地爲西州。
十五年、吐蕃求婚。以文成公主嫁之。
十七年、鄭公魏徴卒。上曰、以銅爲鏡、可正衣冠。以古爲鏡、可見興替。以人爲鏡、可知得失。徴没朕亡一鏡矣。徴葬、上自製碑書石。
圖畫功臣長孫無忌・趙軍王孝恭・杜如晦・魏徴・房玄齢・高士廉・尉遅敬靖・李・蕭瑀・段志玄・劉弘基・屈突通・殷開山・柴紹・長孫順靖・張亮・侯君集・張公謹・程知節・虞世南・劉政會・唐儉・李勣・秦叔寶等於凌煙閣。太子承乾不才。魏王泰多能有寵。潛有奪嫡之志。侯君集負功怨望。以承乾暗劣欲釁、因勸之反。事覺。廢爲庶人。君集坐誅。泰亦以險詐不立。立晉王治爲太子。魏徴嘗薦君集。上始疑徴阿黨。又有言。徴自録前後諌辭、示起居郎褚遂良。上愈不悦。徴臨終、上面指公主、欲妻其子叔玉、至是停其婚、踣所立碑。
十八年、上親征高麗。先是高麗泉蓋蘇文弑其君。新羅又遣使言、百濟與高麗、連兵謀絶新羅入貢之路。乞兵救援。上遂討之、先如洛陽。十九年、上發洛陽至定州、進諸軍。上渡遼水、抜遼東城、降白巌城、攻安市城、大破其救兵於城下。安市城險兵精、堅守不下。議者欲抜烏骨城、渡鴨緑水、直取平壌。覆其本根、則餘可不戰而降。或又謂、親征異於諸將。不可乘危。上以遼左早寒、草枯水凍、士馬難久留、且糧將盡、勅班師。是行抜十城、徙戸口七萬、三大戰、斬首四萬餘級。然戰士死者、幾三千人。戰馬死什七八、不能成功。深悔之、歎曰、魏徴若在、不使我有此行也。命馳驛祠徴以少牢、復立所製碑。二十年、上如靈州、遣李世勣撃薛延陀。破降之、招諭敕勒諸部。囘紇等十一姓、各遣使歸命、乞置官司。詔曰、朕聊命偏師、逐擒頡利、始弘廟略。已滅延陀、鐵勒百餘萬戸、請爲州郡。混元以降、殊未前聞。宜備禮告廟。仍頒示天下。上爲詩曰、雪恥酬百王、除兇報千古。刻石於靈州。二十二年、司空梁公房玄齢卒。上悲不自勝。玄齢佐上定天下。及終相位三十二年。號爲賢相。然無迹可尋。上定禍亂。而房・杜不言功。王・魏善諌諍。而房・杜譲其賢。英・衞善將兵。而房・杜行其道。理致太平、善歸人主。爲唐宗臣。
二十三年、上有疾。謂太子曰、李世勣才知有餘。然汝與之無恩。我今黜之。我死用爲僕射親任之。若徘徊顧望、則當殺之耳。乃左遷疊州都督。受詔不至家而去。
上崩。在位二十四年、改元者一、曰貞觀。上雖以武功定禍亂、終以文靖綏海内。常自以驕侈爲懼。嘗曰、人主惟一心、攻之者衆。或以勇力、或以辯口、或以諂諛、或以姦詐、或以嗜欲、輻輳各救自售。人主少懈而受其一、則危亡随之。此其所以難也。嘗問侍臣。創業守成孰難。玄齢曰、草昧之初、羣雄竝起、角力而後臣之。創業難矣。魏徴曰、自古帝王、莫不得之於艱難、失之於安逸。守成難矣。上曰、玄齢與吾共取天下、出百死得一生。故知創業之難。徴與吾共安天下、常恐驕奢生於富貴、禍亂生於所忽。故知守成之難。然創業之難往矣。守成之難、方與諸公愼之。自知采爲臣下所畏。常温顔接羣臣、導人使諌、賞諌者以來之。惟末年東征之役、褚遂良嘗諌不聽。
太子立。是爲高宗皇帝。高宗皇帝名治。母長孫皇后。承乾廢、長孫無忌、力勸太宗立治。在東宮七年。太宗嘗作帝範十二篇以賜。曰、脩身治國盡在其中。一旦不諱、更無言矣。至是即位。長孫無忌・褚遂良、受先帝遺詔輔政。以李勣爲左僕射、尋爲司空。
永徽五年、以太宗才人武氏爲昭儀。
六年、上欲廢皇后王氏、立武昭儀爲后。許敬宗・李義府贊之、褚遂良不可。以問李勣。勣曰、此陛下家事。何必更問外人。事遂決。褚遂良貶、義府參知政事。義府貌若温恭、與人嬉怡、而狡險忌克。人謂、笑中有刀。柔而害物。謂之李猫。武后以長孫無忌不助己、深怨之。顯慶四年、削無忌官、黔州安置。遂良先一年卒。至是無忌與初議者、柳奭・韓瑗、皆被殺。
乾封元年、上封泰山、至亳州、尊老君爲太上玄元皇帝。以李勣爲遼東大總管、伐高麗。總章元年、李勣抜平壤、降其王。高麗悉平、置安東都護府。
上元元年、帝稱天皇、后稱天后。初帝以賤妾子忠爲太子。武后廢之、立后之子弘。弘仁孝、中外屬心。忤后意。鴆之立其次。曰賢。又以事廢之、而立其次哲。
上在位改元者十三、曰永徽・顯慶・龍朔・麟靖・乾封・總章・咸亨・上元・儀鳳・永隆・開耀・永淳・弘道。凡三十四年。而政在中宮者三十年矣。自褚遂良等死後、羣臣無敢諌者。李善感、嘗因事一諌。人以爲鳳鳴朝陽。上崩。太子哲即位。是爲中宗皇帝。
中宗皇帝初名顯、改名哲、既即位、立韋妃爲后、改元曰嗣聖。明年、武后廢帝爲廬陵王、而立其弟旦。旦擁虡器者七年、改元曰垂拱、曰永昌。太后廢旦爲皇嗣、而稱帝。是爲則天武氏。則天武氏、故荊州都督武士彠之女也。太原人。年十四、太宗聞其美、召入後宮。以貞觀十一年爲才人。時天下歌曲、名■媚娘。已成讖。貞觀末、太白屢晝見。太史占云、女主昌。又傳秘記、唐三世後、女主武王代有天下。太宗惡之。嘗與羣臣宴、令各言小名。武衞將軍李君羨、官稱封邑、皆有武字、而小名五娘。太宗愕曰、何物女子、乃爾健邪。或奏、君羨謀不軌。遂誅之。
密問太史李淳風。對曰、臣仰觀天象、俯察暦數、其人已在陛下宮中。不過三十年、當王天下。殺唐子孫殆盡。其兆已成矣。　太宗崩。才人年二十四矣。爲尼。高宗幸寺、見之而泣。時王皇后與蕭淑妃爭寵。密令長髪、勸高宗納之。既入而后與淑妃皆失寵。武氏年三十二、遂自昭儀爲后。王・蕭皆爲所殺。贈父士彠周國公、尋加贈太原王。高宗苦風眩、不能視百司奏事、或使皇后決之。后性明敏、渉獵文史、處事皆稱旨。由是委以政事。權與人主。人謂之二聖。在高宗之世、后自殺子弘廢子賢。高宗既崩、子哲即位。廢爲廬陵王、而立子旦。后臨朝稱制、立武氏七廟。英公李敬業起兵討之。檄曰、一抔之土未乾、六尺之孤安在。又曰、試觀今日之域中。竟是誰家之天下。太后遣將撃殺之。越王貞又擧兵匡復、不克而死。太后遂大殺唐宗室、自名曌、稱皇帝、國號周、以旦爲皇嗣、改姓武。時曌年六十七矣。初寵僧懷義。後寵張易之・張昌宗。兄弟居中用事。易之五郎、昌宗六郎。佞者曰、人言六郎似蓮花。吾謂、蓮花似六郎耳。曌知人心不服、且内行不正、畏人議己、盛開告密之門。用酷吏侯思止・索元禮・周興・來俊臣・吉頊等、鍛錬羅織、率以反逆誣人。誅殺不可勝紀。用此拑制天下。然有權數善用人、賢才亦樂爲之用。徐有功仁恕執法。曌毎屈意從之。將相多得人。魏元忠・婁師靖・狄仁傑・姚元崇・皆名相。宗亦顯於朝。師靖寛厚愼、犯而不挍。弟除代州刺史。師靖謂、兄弟榮寵過盛、人所疾也。何以自免。弟曰、自今人雖唾其面、拭之而已。師靖愀然曰、此所以爲吾憂也。人唾汝面怒汝也。而拭之、則逆其意而重其怒矣、唾不拭自乾、當笑而受之耳。師靖毎薦仁傑。而仁傑毎毀師靖。曌語仁傑曰、朕用卿、師靖所薦也。仁傑退而歎曰、婁公盛靖。我爲所容久矣。武承嗣・三思、營求爲太子。仁桀從容言於曌曰、太宗櫛風沐雨、親冒鋒鏑、以定天下、傳之子孫。太帝以二子托陛下。今乃欲移之他族。無乃非天意乎。姑姪與母子孰親。陛下立子、則千秋萬歳後、配食太廟。立姪、則未聞姪爲天子、而祔姑於廟者也。曌、稍悟。已而又力勸之。遂自房州召廬陵王還都、立爲皇太子、以子旦爲相王。仁桀最見信重、好面折廷爭、曌常屈從。稱爲國老、而不名。仁桀卒。曌泣歎。元行沖博學多通。仁傑重之。行沖多規諌。曰、明公之門、珍味多矣。請備藥物之末。仁傑笑曰、吾藥籠中物、何可一日無也。姚元崇等數十人、皆仁傑所薦。或曰、天下桃李、悉在公門矣。仁傑曰、薦賢爲國、非爲私也。
曌嘗問仁傑、欲得一佳士用之。仁傑曰、有張柬之者。雖老宰相才也。後竟用柬之爲相。曌寢疾甚。柬之與崔玄暉・敬暉・桓彦範・袁恕己、率羽林將軍李多祚等、擧兵討内亂、迎太子於東宮、斬關入、斬易之・昌宗於廡下、遷曌於上陽宮、上尊號曰則天大聖皇帝。是冬殂。年八十二。易唐爲周者十有六年。改元者十、曰天授・如意・長壽・延載、曰萬歳通天、曰神功・聖暦・久視・大足・長安。中宗
長安之五年、帝復位、號唐。帝即位二月而被廈廢、居均州者一年、居房州者十三年、還爲太子者又八年、而後反正、韋氏復爲皇后。上在房陵、毎欲自殺、后毎止之。上與私誓、異事幸復見天日、惟所欲不禁。至是毎臨朝、后必施帷幔坐殿上、預朝政、如武氏在高宗之世。上女安樂公主、適武三思之子。三思以是得入宮禁、通於韋后。后與三思雙陸。而上爲點籌。上遂與三思圖議政事。張柬之等皆受制。五人皆賜王爵而罷政。已而遠貶殺之。
安樂公主等依勢用事。請謁受賕、降墨敕除官、斜封付中書。時謂之斜封官。凡數千人。人有上言皇后淫亂。上面詰之。其人抗言不撓。中書令宗楚客、矯制撲殺之。上意怏怏。后及其黨始懼。馬秦客・楊均、皆幸於后、恐事泄。安樂公主亦欲后臨朝、以己爲皇太女。乃相與謀、於餅餤中進毒。上復位改元者二、曰龍・景龍。景龍四年而遇弑。立温王重茂后攝政。相王子隆基、起兵討亂、斬后及安樂公主、并其黨皆誅之、廢重茂、奉相王立之。是爲睿宗皇帝。睿宗皇帝名旦。初高宗崩、中宗廢、武氏立旦。爲帝者七年矣、而廢爲周皇嗣者九年、改封相王者十年。至是復爲帝。立隆基爲太子。宋・姚元之爲政。二人協心革弊政、進忠良退不肖、賞罰盡公。請託不行、紀綱脩擧。當時翕然。貶祝欽明等。欽明嘗爲八風舞。人曰、五經掃地矣。帝妹太平公主、於誅二張誅韋氏時、皆有力。既屢立大功、勢尊重。上嘗與議政。權傾人主、其門如市。憚太子英武、欲易之。頼韋安石・宋・張説・姚元之等、感悟上意、政事皆取太子處分。上自復爲帝、改元者二、曰景雲・太極。至是三年、自稱太上皇、傳位於太子。是爲玄宗明皇帝。玄宗明皇帝名隆基。初爲臨淄王。韋氏之亂、陰聚才勇之士、密謀匡復。太宗初選驍勇爲百騎。武后増爲千騎、隷左右羽林。中宗謂之萬騎、置使領之。隆基皆厚結其豪傑、卒誅韋氏奉睿宗。封爲平王。睿宗將建儲嫡長子成器、以平王有功力譲之。遂爲太子、尋受禪。開元元年、高力士爲右監門將軍、知内侍省事。初太宗定制、内侍省不置三品官。黄衣廩食、守門傳命而已。至是除三品將軍者寖多、宦官至三千人。内侍之盛始此。　姚崇爲紫微令。　二年、以太常不應併典俗樂、置左右教坊。謂之皇帝梨園弟子。　焚珠玉錦綉於殿前。　作興慶宮、置楼、西曰花萼相輝、南曰勤政務本。宋王成器等宅環其側。三年、盧懷愼爲黄門監。懷愼、謹儉素、妻子不免饑寒、所居不蔽風雨。姚崇嘗謁告十餘日。政事委積、懷愼不能決。崇出。須臾裁決盡。顧謂齊澣曰、我爲相何如。澣曰、可謂救時之相。懷愼知才不及、毎事推崇。時謂之伴食宰相。四年、姚崇罷。宋爲黄門監。爲相務擇人。百官各得其職。好犯顔正諫。上甚敬憚之。與姚崇相繼爲政。崇善應變、善守文、志操不同。然協心輔佐、使賦役寛平、刑罰省、百姓富庶。唐世賢相、前稱房杜、後稱姚宋。佗莫得比。二人毎進見、上輒爲之起、去則臨軒送之
八年、宋罷。九年、宇文融言、天下戸口逃移、巧僞甚衆。請加檢括。同平章事源乾曜贊成之。以融爲勸農使、奏置勸農判官十人。分行天下、競爲刻急。州縣承風勞擾、百姓苦之。
同三品張説建議、召募壯士、旬日得精兵十三萬。分隷諸衞、更番上下。兵・農之分始此。
十三年、更命長從宿衞爲彍騎。
二十一年、韓休同平章事。休爲人峭直。上或宴遊小過、輒謂左右曰、韓休知否。言終諌疏已至。左右曰、休爲相、陛下殊痩於舊。上歎曰、吾雖瘠、天下肥矣。休罷。張九齢繼之。
二十二年、九齢爲中書令、李林甫同三品。林甫柔佞多狡數。深結宦官及妃嬪家、伺上動靜、無不知之。由是毎奏對常稱旨。二十四年、幽州節度使張守珪、執敗軍將安禄山送京師。張九齢批曰、守珪軍令若行、禄山不宜免死。上惜其才勇赦之。九齢力爭曰、禄山有反相、不誅必爲後患。上曰、卿勿以王夷甫識石勒、枉害忠良。竟不誅。禄山本營州雑胡也。初名阿犖山、母再適安氏。故冒其姓。部落破散逃來。狡黠爲守珪所愛。又有史窣干者。與禄山同里閈。亦驍勇。守珪遣入奏事。上賜名思明。
千秋節、羣臣皆獻寶鏡。九齢述前世興廢、爲千秋金鑑録五巻上之
九齢罷。李林甫兼中書令。上在位久、漸肆奢欲。林甫遂得專政。
二十六年、立忠王爲太子。
二十九年、以安禄山爲營州都督、禄山傾巧善事人。上左右至平盧、皆厚賂。歸譽之。上以爲賢。
天寶元年、以禄山爲平盧節度使。　二年、禄山入朝。　三年、改年曰載。
以禄山兼范陽節度使。
四載、以楊大眞爲貴妃。故蜀州司戸玄琰女也。爲上子壽王妃十年矣。上見其美、令自以其意乞爲女官、且爲壽王別娶、而後納之。遂專寵。
六載、以禄山兼御史大夫。禄山請爲楊貴妃兒。　九載、賜禄山爵東平郡王、兼河北道採訪處置使禄山入朝。
楊兄弟姉妹、皆往戲水迎之。貴妃之從祖兄也。得出入禁中。先是判度支屢奏、帑藏充牣。上帥羣臣觀之。由是視金帛如糞土、賞賜無限。賜名國忠。十載、爲安禄山起第、窮極華麗。上曰、遣諸楊與之游、禄山體肥大。上嘗指其腹曰、此胡腹中何所有。對曰、有赤心耳。禄山入禁中、先拜貴妃。上問其故。曰、胡人先母而後父。禄山生日、賜予甚厚。後三日召入。貴妃以錦綉爲大襁褓、使宮人以綵輿舁之。上聞歡笑問故。左右以貴妃洗禄兒對。上賜妃浴兒金銀錢、盡歡而罷。自是出入宮掖、通宵不出、頗有醜聲聞于外。上亦不疑。又以禄山兼河東節度使。李林甫與禄山語、毎揣知其情先言之。禄山驚服、毎見盛冬必汗。謂林甫爲十郎。既歸范陽。其下自長安歸、必問十郎何言。得美言則喜。或但云、語安大夫、須好點檢。即曰、噫我死矣。十一載、李林甫卒。林甫媚事上左右、迎合上意以固寵、杜絶言路、掩蔽聰明。嘗語諸御史曰、不見立仗馬乎、一鳴輒斥去。妬賢嫉能、排抑勝己。性陰險。人以爲口有蜜腹有劍。毎夜獨坐偃月堂、有所深思、明日必有誅殺、屢起大獄。自太子以下皆畏之。在相位十九年、養成天下之亂。而上不悟。然禄山畏林甫術數。故終其世未敢反。是歳國忠爲相、言禄山必反、且曰、試召、必不來。
十三載、禄山聞召即至。上由是不信國忠之言、加禄山左僕射而歸。十四載、禄山請以蕃將代漢將。上猶不疑。表請獻馬三千匹。毎匹二人執鞚、二十二將部送河南。上始疑之。遣使止其獻。禄山踞床不拜。曰、馬不獻亦可。十月當詣京師。使還。亦無表。是冬禄山遂反。發所部兵及奚・契丹、凡十五萬。發范陽、引而南。歩騎精鋭、煙塵千里。時承平久、百姓不識兵革。州縣皆望風瓦解。進陥東京。
平原太守顔眞卿、起兵討賊。上始聞河北從賊、歎曰、二十四郡、曾無一人義士邪。及眞卿奏至、大喜曰、朕不識眞卿何狀、乃能如此。常山太守顔杲卿、起兵討賊。河北諸郡皆應之。
十五載、安禄山僭號稱大燕皇帝。
賊將史思明、陥常山、執顔杲卿送洛陽。禄山數其反己。杲卿曰、我爲國討賊。恨不斬汝。何謂反也、臊羯狗何不速殺我。禄山大怒、縛而咼之。比死罵不絶口。
眞源令張巡、帥吏民哭於玄元皇帝廟、起兵於雍丘討賊。朔方節度使郭子儀、河北節度使李光弼、與賊將史思明戰、大破之、首復河北數郡。副元帥哥舒翰、與賊戰大敗。麾下執翰降賊。賊遂入關。上出奔、次于馬嵬。將士飢疲、皆憤怒、殺楊國忠等、及逼上縊殺貴妃、然後發。父老遮道請留。上命太子慰撫之。父老擁太子馬、不復得行。使皇孫俶白上。上曰、天也。使喩太子曰、汝勉之。西北諸胡、吾撫之素厚、汝必得其力。且宣旨欲傳位。太子至平涼。朔方留後杜鴻漸、迎入靈武、請遵馬嵬之命。牋五上。乃許。尊上爲上皇天帝。上在位四十五年。改元者三、曰先天・開元・天寶。是爲肅宗皇帝。肅宗皇帝初名璵、改名亨。自忠王爲太子。二十年、而遇禄山之亂。至是即位。京兆李泌、自幼以才敏聞。上在東宮、嘗與泌爲布衣交。遣使召之。謁見於靈武、事無大小與之謀。上皇至成都、遣冊寶如靈武。
遣使徴兵於囘紇。招討節度使房琯、與賊戰于陳濤邪。琯用車戰大敗。至靖二載、安慶緒殺禄山。禄山自起兵以來、目昏、至是不復見物。又病疽躁暴。欲以嬖妾子代慶緒爲嗣。慶緒使人弑之、而自立。禄山僭號僅一年餘。
上至鳳翔。囘紇遣子葉護、將精兵四千人至。天下兵馬都元帥廣平王俶・副元帥郭子儀、將朔方等軍、及囘紇・西域之衆、發鳳翔、至長安撃賊。賊大潰。大軍入西京。俶留鎭撫三日、引軍東出至洛陽、與囘紇夾撃。賊大敗。遂復東京。安慶緒走保鄴。賊將尹子奇陥睢陽。張巡・許遠死之。巡先守雍丘。移軍寧陵、屢破賊。既而入睢陽、與遠共守、屢卻賊。食盡。或欲棄城。巡・遠謀曰、睢陽江・淮之保障。若棄之、賊必長。是無江・淮也。不如堅守以待救。食茶紙。盡。遂食馬。馬盡。羅雀掘鼠。雀鼠又盡。巡殺愛妾以食士。四萬人僅餘四百、終無叛者。賊登城。將士困病不能戰。巡西向再拜曰、臣力竭矣。生既無以報陛下。死當爲鬼以殺賊。城遂陥。巡・遠被執。南霽雲・雷萬春等、三十六人皆被殺。上皇發蜀郡還西京。
乾元元年、命郭子儀等九節度討安慶緒。
二年、史思明引兵救慶緒。九節度之兵潰于鄴。思明殺慶緒、還范陽僭號。
李光弼代郭子儀、爲朔方節度使・兵馬元帥。光弼號令嚴整、始至、號令一施、士卒壁壘、旗幟精明、皆變。與史思明戰屢敗之。
上元元年、太僕李輔國、遷上皇於西内。上皇愛興慶宮、自蜀歸即居之、多御牢樓。父老過者、往往瞻拜呼萬歳。上皇常於樓下賜以酒食。又嘗召將軍郭英乂等、上樓賜宴。輔國言、上皇居興慶、日與外人交通。陳玄禮・高力士謀不利於上。數啓上遷之。不許。乗上不豫、率衆劫遷。上皇日以不懌。因不茹葷、辟穀、寖以成疾。
二年、史朝義殺史思明。思明愛少子而惡朝義、因其敗軍欲斬之。朝義使人射殺思明、而自立。
李光弼爲大尉、統八道行營、鎭臨淮。寶應元年、郭子儀知諸道節度行營、兼興平・定國等軍副元帥、復入朔方。
上皇崩於西内。傳位後七年也。壽七十八。
上寢疾。聞上皇登遐、轉劇遂崩。在位七年。改元者四、曰至靖・乾元・上元・寶應。初張皇后與李輔國相表裡、專權用事。晩更有隙。上疾篤。后召太子謂曰、輔國久典禁兵、陰謀作亂。不可不誅。太子恐震驚上體不可。輔國聞其謀。上崩。殺后而後引太子立之。是爲代宗皇帝。代宗皇帝初名俶。封廣平王。爲元帥定兩京、封楚王、改成王、已而爲太子、改名豫。至是即位、誅李輔國。以雍王适爲天下兵馬元帥、率緒將及囘紇援兵、討史朝義、大敗之。賊將李懷仙、斬朝義以降。以賊將張志忠鎭成靖軍、賜姓名李寶臣。薛崇鎭相・衞・邢・■・貝・磁等州、田承嗣鎭魏・博・靖・滄・瀛等州、李懷仙鎭仙盧龍。朝廷厭苦兵革、苟冀無事。因而授之。諸鎭自爲自黨援、河朔敢抗朝命始此。廣靖元年、吐蕃入寇。上出奔陝州。吐蕃入長安。關内副元帥郭子儀撃之。吐蕃遁去。
二年、流宦者程元振。元振初附李輔國。輔國死、元振專權、自恣尤甚。忌諸將有大功者、皆欲害之。吐蕃入。元振掩蔽不以時奏、致上狼狽。中外切齒。至是流溱州。
臨淮王李光弼卒。上之幸陝、光弼不至。上撫之加厚。素與子儀齊名。及在徐州、擁兵不朝。麾下諸大將不復尊畏。光弼愧恨、成疾而死。永泰元年、平盧將李懷玉、逐節度使侯希逸、而自知留後。詔因而援之、賜名正己。
叛將僕固懷恩、誘囘紇・吐蕃入寇。召郭子儀、屯陽。懷恩道死。二虜爭長不睦。子儀遣人説囘紇、欲共撃吐蕃。先是懷恩欺囘紇、謂子儀已死。使至。囘紇不信曰、郭公在可得見乎。使還報。子儀與數騎出、使人傳呼曰、令公來。囘紇大驚、藥葛羅執弓矢立陣前。子儀免冑釋甲而進。諸酋長相顧曰、是也。皆下馬羅拜。子儀亦下馬、執手與之語、取酒相與誓約而還。吐蕃聞之夜遁。諸軍與囘紇共追、大破之。
三年、幽州將朱希彩、殺李懷仙。詔因以希彩領鎭。
大暦五年、誅宦者魚朝恩。朝恩在肅宗時、嘗爲觀軍容使。軍容之名始此。九節度相州之敗、其時也。至廣靖初、爲天下觀軍容宣慰處置使、專總禁兵、勢傾朝野。大暦初、判國子監。升座講鼎覆餗、以譏宰相。王瑨怒。元載怡然。朝恩曰、怒者常情、笑者不可測也。朝政有不預者、輒怒曰、天下事有不由我者邪。上聞之不懌。載乗奏其專恣不軌。遂誅之。七年、盧龍將殺朱希彩、而以朱領鎭。詔因授之。
九年、朱以弟滔、領鎭、而入朝。
十二年、有告元載圖不軌者。按問賜死。籍其家、胡椒至八百斛。他物稱是。
以楊綰・常袞同平章事。綰素。制下。郭子儀方宴。減坐中聲樂五分之四。京兆尹黎幹、騶從甚盛。即日省之、止存十騎。綰相三月而卒。上痛悼之曰、天乎、不欲朕致太平。何奪朕楊綰之速也。十四年、田承嗣卒。姪悦代之。
淮西將李希烈、逐節度使。詔因以鎭授希烈。
上在位十八年、改元者三、曰廣靖・永泰・大暦。崩。太子立。是爲靖宗皇帝。靖宗皇帝名适。自雍王爲太子。至是即位。
常袞以欺罔貶。崔祐甫同平章事。祐甫欲収時望。未二百日、除官八百人。上曰、人謗卿所用多渉親故何也。對曰、臣爲陛下擇人。不敢不愼。非親非故、何以諳其才行用之。
淄李正己、畏上威名、表獻錢参十萬緡。崔祐甫請、遣使慰勞湽將士、因以賜之。正己慙服。天下以爲太平庶幾可望。
上方勵精求治。不次用人。祐甫薦楊炎。自司馬除爲同平章事。既而祐甫病不視事。建中元年、始作兩税法。唐初賦斂之法、有田則有租。有身則有庸。有戸則有調。玄宗之末、版籍寖壞、至靖兵起。所在賦斂、迫趣取辨、無復常準。下戸不勝困弊。率皆逃徙。至是楊炎建議、先計州縣毎歳所用、及上供之數、而賦於人。量出以制入。戸無主客、以見居爲簿、人無丁中、以貧富爲差。爲行商者、在所州縣、税三十之一。居人之税、秋夏兩徴之。其租庸調雜徭悉省。崔祐甫卒。
殺忠州刺史劉晏。晏善治財計。自肅宗・代宗以來、領戸部・度支・鑄錢・鹽鐵・轉運等事。以同平章事充使。通漕運、幹鹽利、制百貨之低昂。軍國之用、以充足。然久典利權、衆頗疾之。又與楊炎不相悦。竟貶忠州。人希炎旨、告晏怨望。上遣人縊之。
二年、成靖李寶臣卒。子惟嶽自領軍務。後、王武俊斬而代之。
楊炎・盧杞、同平章事。炎未幾罷、杞藍面鬼色、有口辯。上悦之。尚父大尉中書令、汾陽忠武王郭子儀卒。子儀以身爲天下安危者三十年。功蓋天下、而主不疑。位極人臣、而衆不疾。嘗遣使至魏博。田承嗣西望拜之曰、茲膝不屈於人久矣。今爲公拜。校中書令、凡二十四考。家人三千人、八子七壻皆顯。諸孫數十人、毎問安不能盡辨。額之而已。年八十三而終。
平盧李正己卒。子納自領鎭。朱滔・田悦・王武俊・李納、先後皆反。
三年、四人皆自稱王。　李希烈反。　兩河用兵。府庫不支數月。先括富商錢、諸道税。四年、行税架・除陌錢等法。李希烈寇襄城。詔發・原等道兵救之。原節度使姚令言、將兵過京師。犒師惟糲食菜餤。衆怒作亂入城。上出奔。亂兵奉太尉朱爲主。司農卿段秀實謀誅。不克。召衆議稱帝。秀實唾其面大罵、以笏撃額。血濺地。殺之。遂僭號大秦皇帝。先是有術士桑道茂。言數年後有離宮之厄。奉天有天子氣。宜高大其城、以備非常。上從之。至是遂奔奉天。犯奉天。李晟率兵赴援。渾■撃破之。奉天圍解。李懷光赴難。亦破兵、至奉天。欲入白盧杞之姦。杞隔之。不得入見而行。上表暴杞惡。衆論亦喧騰咎杞。上不得已遠貶之。
■　王偏に咸。興元元年、大赦。陸贄勸上、罪己以謝天下。奉天所下書詔、驕將悍卒、聞之無不感激揮涕。王武俊・田悦・李納上表謝罪。
李希烈僭號大楚皇帝。
置瓊林大盈庫於行宮。陸贄諌去其榜。
李懷光反。上奔梁州。
魏博田緒、殺田悦、自領軍府。
李晟克復長安。朱走。其將斬之以降。晟露布至行在曰、臣已粛宮禁。祗謁寢園、鐘簴不移、廟貌如故。上覽之泣く曰、天生李晟以爲社稷、非爲朕也。車駕還長安
顔眞卿爲李希烈所殺。先是眞卿爲盧杞所陷、遣奉使希烈所。人言、失一元老。爲國家羞。至賊中。留之、將二歳、不屈。竟爲賊所縊。
貞元元年、盧杞量移將再入而卒。
幽州朱滔卒。
馬燧及諸軍平河中。李懷光縊死。
二年、淮西將陳仙奇、殺李希烈以降。呉少誠殺仙奇。朝廷因以少誠領鎭。三年、張延賞同平章事。先是吐蕃尚結贊、據鹽・夏州。李晟嘗破其一堡。渾■・馬燧各擧兵臨之。懼而請和。卑辭厚禮、求於馬燧。燧信而請於朝。晟曰、戎狄無信。不如撃之。延賞與晟有隙。數言和便。遣渾■與吐蕃盟於平涼。吐蕃劫盟。■走免。吐蕃畏晟・燧・■。曰、去此三人、則唐可圖也。於是離晟。因燧以求盟。欲執■以賣燧、使併得罪、因縱兵直犯長安。會失■而止。李泌同平章事。上與泌從容論即位以來宰相。人言盧杞姦邪、朕殊不覺。泌曰、此乃所以爲姦邪也。倘覺之、豈有建中之亂乎。泌有謀略。而好談神仙詭誕。故爲世所輕。爲相未三歳而卒。
八年、陸贄同平章事。
九年、大尉中書令西平忠武王李晟卒。
十年、陸贄罷。順宗皇帝名誦、方爲太子時、有善書者王伾、善棋者王叔文。倶出入娯侍。因言、某可相。某可將。幸異日用之。密結學士韋執誼、及朝士有名而求速進者。陸淳・呂温・李景儉・韓曄・韓泰・陳諌・柳宗元・劉禹錫等、定爲死交、日與游處、蹤跡詭祕、莫有知其端倪者。靖宗崩。太子即位。先是有風疾失音。五閲月矣。伾・叔文等用事。
追陸贄・陽城赴京。未至卒。
上在位、改元曰永貞。僅八月、自稱太上皇、傳位於太子。是爲憲宗章武皇帝。憲宗皇帝名純、年二十八爲太子監國。尋即位。貶王伾・王叔文。伾病死。叔文賜死。其黨皆遠貶。
元和元年、西川節度使劉闢反。同平章事杜黄裳、薦高崇文討之。
夏州留後楊惠琳、拒朝命。詔討之。爲兵馬使所斬。
高崇文克成都、擒劉闢、送京師斬之。
二年、鎭海節度使李反。詔討之。兵馬使執、送京師斬之。三年、沙陀朱邪盡忠、與其子執宜來降。沙陀。勁勇冠緒胡。吐蕃毎戰以爲前鋒。後疑其貳於囘鶻、欲遷之河外。懼而歸唐。置之靈州。用以征討。皆捷。
自杜黄裳以後、相繼爲相者、武元衡・李吉甫・裴■・李藩・李絳、皆賢相。■嘗爲李吉甫疏人才三十餘、數月用盡。翕然稱爲得人。■器局峻整。人人不敢干以私。
藩嘗爲給仕中。制敕有不可者、即批之。吏請更連素紙。藩曰、如此則狀也。何名批敕。■薦之爲相。知無不言。絳鯁直。吉甫善逢迎。絳毎與爭論於上前、上多直絳。時在朝如崔群・白居易等、皆讜讜直。元和之世、朝廷明以此。
七年、魏博兵馬使田興、請吏奉貢。詔以爲節度使。遣裴度宣慰、賜錢百五十萬緡犒其軍。六州百姓、皆給復一年。軍受賜歡聲如雷。成靖・兗・鄆諸鎭使者見之、相顧失色。歎曰、倔强者果何乎。賜興名弘正。初彰義節度使呉少誠死。弟少陽自領軍府。少陽陰養亡命。少陽死。子元濟自領軍府。縦兵侵掠及東畿。詔發十六道兵討之。平盧節度使李師道、請赦元濟。不許。裴度宣慰淮西行營、還言、淮西可決取。上悉以兵事、委同平章事武元衡。師道素養刺客姦人。客請、密往刺元衡、則佗相必爭勸天子罷兵矣。元衡入朝。賊暗射殺之。又撃度傷首。上怒。討賊愈急。以度同平章事。上曰、吾倚度一人足破賊。命度兼彰義節度使、充淮西宣慰招討使、督諸軍進討。唐節度使李愬、先擒賊將丁士良・呉秀琳・李祐。釋而用之。用祐計、雪夜七十里、引兵入蔡州城。撃鵝鴨池混軍聲。鶏鳴入據元濟之外宅。元濟登牙城拒戰。已而就擒。檻送京師斬之。自叛及誅、凡用兵二歳。時元和十二年也。淮西既平。上浸驕侈。先是二歳、已用李逢吉同平章事。至十三年、又用度支使皇甫鎛。鹽鐵使程异進羨餘。有寵。竝同平章事。朝野駭愕。元和之政非矣。
十四年、迎鳳翔法門寺塔佛指骨至京師、留禁中三日、歷送諸寺。王公士民、瞻奉捨施、惟恐不及。侍郎韓愈上表極諌。乞以投之水火。上大怒。貶潮州刺史。
平盧將執斬李師道。
裴度罷。